S-3639/2021

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 13. júlí 2021, á hendur G-x-x N-x-x Z-x-x, kt. [...], [...], [...]: fyrir eftirtalin hegningar- og sérrefsilagabrot, framin á árinu 2021:

I.

Þjófnað og tilraun til þjófnaðar, með því að hafa:

1. Föstudaginn 19. mars, í félagi við þekktan aðila, í verslun Bónuss að Sunnumörk 2 í Hveragerði, stolið matvörum samtals að söluverðmæti kr. 245.680.

Mál nr. 318- 2021- 3820

2. Laugardaginn 20. mars, í félagi við þekktan aðila, í verslun Krónunnar að Flatahrauni 13 í Hafnarfirði, stolið mat- og snyrtivörum samtals að söluverðmæti kr. 112.607.

Mál nr. 007- 2021- 21255

3. Sunnudaginn 21. mars, í félagi við þekktan aðila, í verslun Hagkaups að Larsenstræti 5 á Selfossi, stolið snyrtivörum samtals að söluverðmæti kr. 85.597.

Mál nr. 318- 2021- 7424

4. Miðvikudaginn 24. mars, í félagi við þekktan aðila, í verslun Krónunnar að Skeifunni 11 d í Reykjavík, stolið mat- og snyrtivörum samtals að söluverðmæti kr. 121.928.

Mál nr. 007- 2021- 18236

5. Mánudaginn 12. apríl, í félagi við óþekktan aðila, í verslun Bónuss að Holtagörðum 10 í Reykjavík, gert tilraun til að stela matvörum samtals að söluverðmæti kr. 27.142 og sólgleraugum að söluverðmæti kr. 998. Ákærði og óþekkti aðilinn týndu vörurnar í innkaupapoka og komu pokunum fyrir við inngang verslunarinnar, þar sem þeir reyndu að nálgast pokana og fara með úr versluninni, en urðu frá að hverfa þegar þeir urðu varir við starfsmenn. Starfsmenn verslunarinnar fundu vörurnar við innganginn að morgni 13. apríl, en vörurnar voru þá í ósöluhæfu ástandi.

Mál nr. 007- 2021- 27868

6. Föstudaginn 23. apríl, í félagi við þekktan aðila, í verslun Vínbúðarinnar að Skeifunni 5 í Reykjavík, stolið fjórum flöskum af Jack Daniels Whiskey samtals að söluverðmæti kr. 59.194.

Mál nr. 007- 2021- 29276

7. Mánudaginn 3. maí, í félagi við þekktan aðila, í verslun Bónuss að Holtagörðum 10 í Reykjavík, gert tilraun til að stela matvörum samtals að söluverðmæti kr. 86.341. Ákærði og þekkti aðilinn röðuðu vörunum í innkaupakörfu, en þekkti aðilinn var síðar stöðvaður af starfsmanni verslunarinnar þegar hann hugðist ganga úr versluninni með vörurnar án þess að greiða fyrir.

Mál nr. 007- 2021- 27872

8. Mánudaginn 3. maí, í félagi við þekktan aðila, í verslun Bónuss í Spönginni í Reykjavík, stolið matvörum samtals að söluverðmæti kr. 244.888.

Mál nr. 007- 2021- 27870

9. Miðvikudaginn 5. maí, í félagi við þekktan aðila, í verslun Krónunnar að Hallveigarstíg 1 í Reykjavík, stolið matvörum samtals að söluverðmæti kr. 90.636.

Mál nr. 007- 2021- 27190

10. Sunnudaginn 23. maí, í félagi við þekktan aðila, í verslun Krónunnar að Skeifunni 11 d í Reykjavík, stolið matvörum samtals að söluverðmæti 73.359.

Mál nr. 007- 2021- 33894

11. Þriðjudaginn 25. maí, í félagi við þekktan aðila, í lyfjaversluninni Apóteki vesturlands að Smiðjuvöllum 32 á Akranesi, stolið snyrtivörum samtals að söluverðmæti kr. 159.184.

Mál nr. 313- 2021- 7989

12. Þriðjudaginn 25. maí, í félagi við þekktan aðila, í verslun Bónuss að Bjarkarholti 7-9 í Mosfellsbæ, stolið mat- og snyrtivörum samtals að söluverðmæti kr. 53.191.

Mál nr. 007- 2021- 33898

13. Miðvikudaginn 26. maí, í félagi við þekktan aðila, í verslun 66 gráður norður að Miðhrauni 2 í Garðabæ, stolið þremur úlpum af gerðinni Vatnajökull, að óþekktu verðmæti.

Mál nr. 007- 2021- 36361

14. Sunnudaginn 30. maí, í félagi við þekktan aðila, í lyfjaversluninni Lyfju að Krossmóum 4 í Reykjanesbæ, stolið snyrtivörum samtals að söluverðmæti kr. 144.705. Mál nr. 008- 2021- 8543

Telst háttsemin samkvæmt öllum ákæruliðum varða við 244. gr. almennra hegningarlaga nr. 19/1940, en háttsemi samkvæmt ákærulið 5 og 7 sbr. 20. gr. sömu laga.

II.

1. Fyrir brot gegn lögum um útlendinga, með því að hafa fimmtudaginn 6. maí, við afskipti lögreglu af ákærða við Hulduborgir í Reykjavík, haft í vörslum sínum grunnfalsað úkraínskt ökuskírteini nr. [...], ánafnað ákærða, með gildistíma frá [...] til [...].

Mál nr. 007- 2021- 26269

Telst þetta varða við h. lið 2. mgr. 116. gr. laga um útlendinga nr. 80/2016.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á brúnni hliðartösku (munur 546043), grænum poka (munur 546123), álpappírspoka (munur 546133), grunnfölsuðu ökuskírteini (munur 542733), álpappírspoka (munur 542883) og svartri handtösku (munur 542884) sbr. 1. mgr. 69. gr. a. almennra hegningarlaga nr. 19/1940.

Einkaréttarkröfur:

Vegna ákæruliðar 1, kafla I gerir F-kk-nf O-kk-nf, f. h. Haga hf., kt. [...], þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 245.680, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 19.03.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna ákæruliðar 3, kafla I gerir F-kk-nf O-kk-nf, f. h. Haga hf., kt. [...], þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 85.597, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 21.03.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna ákæruliðar 4, kafla I gerir E-kk-nf H. Á-kk-nf, f. h. Krónunnar ehf., kt. [...], þá kröfu að ákærða verði gert að greiða kr. 121.928 auk vaxta samkvæmt 8. gr. laga um vexti og verðtryggingu nr. 38/2001 frá 24.03.21 til 26.03.21 og skv. 9. gr., 1. mgr. 6. gr. sömu laga að liðnum mánuði frá 26.03.21 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu skv. 176. gr. laga um meðferð sakamála nr. 88/2008.

Vegna ákæruliðar 5, kafla I gerir F-kk-nf O-kk-nf, f. h. Haga hf., kt. [...], þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 28.472, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 12.04.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna ákæruliðar 8, kafla I gerir F-kk-nf O-kk-nf, f. h. Haga hf., kt. [...], þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 244.888, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 03.05.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna ákæruliðar 12, kafla I gerir F-kk-nf O-kk-nf, f. h. Haga hf., kt. [...], þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 53.191, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 25.05.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna ákæruliðar 14, kafla I gerir S-kvk-nf M-kvk-nf O-kvk-nf, f. h. Lyfju hf., kt. [...], Hagasmára 1, 201 Kópavogi, þá kröfu að ákærði verði dæmdur til að greiða kröfuhafa skaðabætur samtals að fjárhæð kr. 144.705, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 30.05.2021, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Seinni ákæran er gefin út 28. júlí 2021 af lögreglustjóranum á höfuðborgarsvæðinu á hendur ákærða fyrir þjófnað, með því að hafa föstudaginn 11. júní 2021 í lyfjaverslun Apótekarans í Mjódd í Reykjavík, stolið ýmsum snyrtivörum, (sbr. munaskýrsla nr. 548083, - 084,- 085, - 086, 087), samtals að verðmæti kr. 109.776 krónur.

Telst brot þetta varða við 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Málin voru sameinuð.

Við fyrirtöku málsins í dag upplýsti sækjandi dóminn um að ákæruvaldið falli frá ákæruliðum samkvæmt ákæru dags. 13. júlí 2021, n. t. t. brot samkvæmt ákærukafla I, ákæruliðir númer 3, 6 og 10. Sækjandi upplýsti einnig um f. h. bótakrefjanda að fallið sé frá bótakröfu vegna ákæruliðar 3, kafla I, í ákærunni. Ákærði játar sök samkvæmt ákæru svo breyttri og samþykkir einnig bótakröfur. Ákærði játar sök samkvæmt ákæru dags. 28. júlí 2021.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í [...]. Samkvæmt framlögðum sakavottorðum, dagsettum 12. júlí 2021 og 22. júlí 2021, hefur ákærði fjórum sinnum áður sætt refsingu fyrir þjófnað en hann hefur ekki áður gerst brotlegur við refsilög hér á landi.

Við ákvörðun refsingar er litið til þess að ákærði hefur skýlaust játað sök fyrir dómi og samþykkt að greiða brotaþolum skaðabætur, sbr. 5. og 8. tölul. 1. mgr. 70. gr. almennra hegningarlaga nr. 19/1940. Verður það metið ákærða til refsimildunar. Á hinn bóginn horfir til refsiþyngingar að brot samkvæmt I. kafla í ákæru dags. 13. júlí 2021 voru endurtekin og öll framin í félagi við tilgreinda aðila og verður því litið til 2. mgr. 244. gr. almennra hegningarlaga nr. 19/1940 við ákvörðun refsingar. Þá er einnig fyrir hendi aukinn ásetningur vegna brotanna sem leiddu til verulegs fjártjóns sem enn er óbætt. Verður allt framangreint metið ákærða til refsiþyngingar, sbr. 2. og 6. tölul. 1. mgr. og 2. mgr. 70. gr. almennra hegningarlaga nr. 19/1940.

Um ákvörðun refsingar fer samkvæmt 77. gr. almennra hegningarlaga nr. 19/1940. Að öllu framangreindu virtu þykir refsing ákærða hæfilega ákveðin fangelsi í fimm mánuði. Ekki þykir unnt að skilorðsbinda refsinguna. Gæsluvarðhald sem ákærði hefur sætt óslitið frá 23. júní 2021 skal dragast frá refsingunni, með fullri dagatölu, sbr. 76. gr. almenn ra hegningarlaga nr. 19/1940, eins og nánar greinir í dómsorði.

Líkt og að framan greinir liggja fyrir sex bótakröfur í málinu samkvæmt ákæru dags. 13. júlí 2021 en fallið var frá bótakröfu vegna ákæruliðar 3 í kafla I undir rekstri málsins. Vegna ákæruliðar nr. 1 í kafla I er þess krafist að ákærða verði gert að greiða Högum hf., kt. 670203- 2120, skaðabætur að fjárhæð 245.680 krónur auk vaxta frá 19. mars 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. 4 í kafla I er þess krafist að ákærða verði gert að greiða Högum hf. skaðabætur að fjárhæð 121.928 krónur auk vaxta frá 24. mars 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. 5 í kafla I er þess krafist að ákærða verði gert að greiða Högum hf. skaðabætur að fjárhæð 28.472 krónur auk vaxta frá 12. apríl 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. 8 í kafla I er þess krafist að ákærða verði gert að greiða Högum hf. skaðabætur að fjárhæð 244.888 krónur auk vaxta frá 3. maí 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. 12 í kafla I er þess krafist að ákærða verði gert að greiða Högum hf. skaðabætur að fjárhæð 53.191 krónur auk vaxta frá 25. maí 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. 14 í kafla I er þess krafist að ákærða verði gert að greiða Lyfju hf., kt. 531095- 2279, skaðabætur að fjárhæð 144.705 krónur auk vaxta frá 30. maí 2021 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001.

Einkaréttarkröfurnar eru studdar nægjanlegum gögnum og verða þær teknar til greina eins og nánar greinir í dómsorði. Bótakröfurnar voru kynntar fyrir ákærða við þingfestingu fyrri ákærunnar, dags. 13. júlí 2021, þann 14. júlí sl. og reiknast því dráttarvextir frá því mánuður er liðinn frá því tímamarki. Þar sem bótakrefjendur sóttu ekki þing heldur ákæruvaldið fyrir þeirra hönd verður þeim ekki dæmdur málskostnaður úr hendi ákærða eins og krafist er.

Engan sakarkostnað leiddi af meðferð málsins.

Með vísan til lagaákvæða í ákæru dags. 13. júlí 2021 er fallist á upptökukröfu.

Eftir úrslitum málsins, sbr. 1. mgr. 253. gr. laga nr. 88/2008, um meðferð sakamála, verður ákærða gert að greiða málsvarnarþóknun skipaðs verjanda síns, E-kk-ef O-kk-ef S-kk-ef lögmanns, sem þykir eftir umfangi málsins og með vísan til tímaskýrslu lögmannsins, hæfilega ákveðin 942.400 krónur, að meðtöldum virðisaukaskatti.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir E-kk-þf L-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-x-x N-x-x Z-x-x, sæti fangelsi í fimm mánuði. Gæsluvarðhald sem ákærði hefur sætt óslitið frá 23. júní 2021 skal dragast frá refsingunni.

Upptæk eru gerð til ríkissjóðs brún hliðartaska (munur nr. 546043), grænn poki (munur nr. 546123), álpappírspoki (munur nr. 546133), grunnfalsað ökuskírteini (munur nr. 542733), álpappírspoki (munur nr. 542883) og svört handtaska (munur nr. 542884).

Ákærði greiði Högum hf., kt. [...], 245.680 krónur ásamt vöxtum samkvæmt 1. mgr. 8. gr. laga nr. 38/2001 frá 19. mars 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. [...], 121.928 krónur ásamt vöxtum samkvæmt 1. mgr. 8. gr. laga nr. 38/2001 frá 24. mars 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. [...], 28.472 krónur ásamt vöxtum samkvæmt 1. mgr. 8. gr. laga nr. 38/2001 frá 12. apríl 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. [...], 244.888 krónur ásamt vöxtum samkvæmt 1. mgr. 8. gr. laga nr. 38/2001 frá 3. maí 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Högum hf., kt. [...], 53.191 krónur ásamt vöxtum samkvæmt 1. mgr. 8. gr. laga nr. 38/2001 frá 25. maí 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði Lyfju hf., kt. [...], 144.705 krónur ásamt vöxtum samkvæmt 1. mgr. 8. gr. laga nr. 38/2001 frá 30. maí 2021 til 14. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, E-kk-ef O-kk-ef S-kk-ef lögmanns, 942.400 krónur.

S-kvk-nf D-kvk-nf J-kvk-nf